**A****PSTIPRINĀTS**

Iepirkuma komisijas

2017.gada 8.februāra sēdē

(protokols Nr.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iepirkumu komisijas priekšsēdētāja J. Lepiksone

*Saskaņā ar Publisko iepirkumu likuma 8.2pantu*

*Slimību profilakses un kontroles centra organizētā iepirkuma*

**“Izglītojošas animācijas filmas izveide bērniem**

**par zobārsta un zobu higiēnista apmeklējumu”**

 (iepirkuma identifikācijas Nr. SPKC 2017/06)

***INSTRUKCIJA PRETENDENTIEM***

# Pasūtītājs: Slimību profilakses un kontroles centrs, reģ. Nr. 90009756700, Duntes iela 22, Rīga, LV-1005, tālrunis 67501590, fakss 67501591.

# Iepirkuma priekšmets un CPV kods: izglītojošas animācijas filmas izveide bērniem par zobārsta un zobu higiēnista apmeklējumu (turpmāk – Pakalpojums), CPV kods: 92110000-5.

# Līguma izpildes vieta: Latvijas Republika.

# Kontaktpersona: Juridiskā atbalsta un iepirkumu nodaļas vecākais juriskonsults Jānis Jakobovičs, tālr.: 67387674, e-pasts: janis.jakobovics@spkc.gov.lv.

# Informācijas sniegšana: visi jautājumi par iepirkuma priekšmetu un piedāvājumu iesniegšanas kārtību adresējami iepirkuma instrukcijas (turpmāk – Instrukcija) 4.punktā minētajai kontaktpersonai savlaicīgi (ne vēlāk kā divas darba dienas pirms piedāvājumu iesniegšanas termiņa beigām).

# Piedāvājuma iesniegšana:

## piedāvājumu iesniegšanas vieta – Slimību profilakses un kontroles centrs, Duntes iela 22, Rīga, LV-1005, 208. kabinets (sekretariāts);

## piedāvājumu iesniegšanas laiks – līdz 2017.gada 21.februāra, plkst.10:00;

## piedāvājumu var iesniegt personīgi vai nosūtīt pa pastu slēgtā, ar uzņēmuma zīmogu apzīmogotā aploksnē vai cita veida necaurspīdīgā iepakojumā, uz tā norādot:

### 6.3.1. pretendenta nosaukumu, adresi, kontakttālruni un faksa numuru;

### 6.3.2. norādi, kas satur iepirkuma nosaukumu un identifikācijas numuru;

### 6.3.3. norādi „Neatvērt līdz 2017.gada 21.februāra, plkst. 10:00”.

## pretendents piedāvājumu iesniedz 2 (divos) eksemplāros ar norādi „ORIĢINĀLS” un „KOPIJA”;

## pēc piedāvājuma iesniegšanas termiņa beigām pretendents savu piedāvājumu nevar mainīt, grozīt, papildināt vai labot;

## visi izdevumi, kas saistīti ar piedāvājuma sagatavošanu un iesniegšanu, jāsedz pretendentam;

## piedāvājumi, kas iesniegti pēc Instrukcijas 6.2.apakšpunktā norādītā termiņa, netiks vērtēti.

# Piedāvājuma noformēšana:

## piedāvājumam jāatbilst Instrukcijai un tās pielikumiem;

## piedāvājums jāiesniedz atbilstoši pielikumos pievienotajām formām;

## piedāvājuma dokumenti jāiesniedz latviešu valodā. Piedāvājumam jābūt cauršūtam (caurauklotam) vienā sējumā un piedāvājuma lapām jābūt secīgi sanumurētām. Uz piedāvājuma pēdējās lapas aizmugures cauršūšanai izmantojamais diegs nostiprināms ar pārlīmētu papīru, uz tā norādāms cauršūto lapu skaits, ko ar savu parakstu un pretendenta zīmogu apliecina pretendenta pārstāvis;

## piedāvājumu paraksta persona, kurai ir pārstāvības tiesības. Ja piedāvājumu paraksta pilnvarota persona, piedāvājumam jāpievieno pilnvara vai normatīvajos aktos noteiktā kārtībā apliecināta pilnvarojuma kopija;

## piedāvājuma dokumentiem jābūt skaidri salasāmiem. Vārdiem un skaitļiem jābūt bez iestarpinājumiem vai labojumiem. Ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šī dokumenta tulkojumu latviešu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos aktos noteiktajā kārtībā;

## piedāvājuma dokumentiem ir jābūt noformētiem atbilstoši Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība” un Dokumentu juridiskā spēka likumam.

# Iepirkuma priekšmets: izglītojošas animācijas filmas izveide bērniem par zobārsta un zobu higiēnista apmeklējumu. Iepirkuma priekšmets nav dalīts daļās, pretendentam piedāvājums jāiesniedz par pilnu apjomu saskaņā ar Instrukcijas 1.pielikuma formu.

# Kvalifikācijas prasības pretendentam:

## pretendents ir reģistrēts normatīvajos aktos noteiktajā kārtībā;

## pretendents pēdējo 3 (trīs) gadu laikā līdz piedāvājuma iesniegšanas brīdim ir izveidojis ne mazāk kā 3 (trīs) izglītojošus video, no kuriem vismaz 2 (divas) ir animācijas filmas;

## pretendenta rīcībā ir nepieciešamais personāls, kas nepieciešams Pakalpojuma izpildei, t.i., Pakalpojuma sniegšanā uz visu Pakalpojuma īstenošanas periodu Pretendents piedāvā iesaistīt speciālistus ar atbilstošu kvalifikāciju[[1]](#footnote-1), t.i., vismaz 1 (vienu) datorgrafiķi, kurš atbilst šādām prasībām:

### augstākā izglītība specialitātē;

### vismaz 3 (trīs) gadu darba pieredze datoranimācijā;

### pēdējo 3 (trīs) gadu laikā līdz piedāvājuma iesniegšanas brīdim ir sagatavojis vismaz 2 (divas) datoranimācijas filmas.

# Prasības pretendentam un iesniedzamie dokumenti. Pretendentam jāiesniedz:

## pretendenta pieteikums dalībai iepirkumā atbilstoši Instrukcijas 2.pielikuma formai;

## iepirkumu komisija par Instrukcijas 9.1.punktu veiks pārbaudi Uzņēmumu reģistra datubāzē. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām;

## Latvijas Republikas Uzņēmumu reģistra izsniegta izziņas kopija vai izdruka no Lursoft datu bāzes vai līdzvērtīgas komercdarbību reģistrējošās iestādes citā valstī izsniegta izziņas kopija par amatpersonu ar paraksta tiesībām uzskaitījumu, kas izsniegta vai izdrukāta ne agrāk kā 1 (vienu) mēnesi pirms piedāvājuma iesniegšanas;

## pretendenta pieredzes apraksts atbilstoši Instrukcijas 3.pielikuma formai, kurā tas apliecina atbilstību Instrukcijas 9.2.punktam;

## ne mazāk kā 2 (divas) pozitīvas atsauksmes no ne mazāk kā 2 (diviem) dažādiem pretendenta pieredzes aprakstā (Instrukcijas 3.pielikums) minētajiem pasūtītājiem, kas apliecina, ka pretendents kvalitatīvi un savlaicīgi veicis pieredzes aprakstā minētos pakalpojumus;

## pretendenta parakstīts apliecinājums (oriģināls), kas apliecina, ka Pretendenta rīcībā ir Pakalpojuma izpildei nepieciešamais personāls un Pretendents Pakalpojuma izpildei piesaistīs Instrukcijas 9.3.punktā noteiktos speciālistus. Apliecinājumā norāda Pakalpojuma izpildē piesaistīto speciālistu vārdu un uzvārdu, kā arī apliecinājumam pievieno speciālistu parakstītu dzīvesgājuma aprakstu (CV) atbilstoši Instrukcijas 4.pielikumam un izglītību apliecinoša dokumenta kopiju. Pretendents iesniedz Akadēmiskās informācijas centra izziņu par pakalpojumam piesaistītā personāla profesionālās kvalifikācijas atzīšanu Latvijā, ja izglītība iegūta ārvalstu izglītības iestādē;

# Tehnisko piedāvājumu sagatavo saskaņā ar Tehniskajā un finanšu piedāvājuma formā (Instrukcijas 1.pielikums) noteiktajām prasībām:

## tehniskā piedāvājuma formā pretendentam jānorāda apraksts par katru pozīciju, katrā sniedzot pasūtītājam papildus informāciju tehniskajās specifikācijās noteiktajam prasību minimumam, proti, kā un ar kādiem līdzekļiem tiks nodrošināta kvalitatīva pakalpojuma izpilde;

## cenas jānorāda euro (EUR), noapaļojot līdz 2 (diviem) cipariem aiz komata, bez pievienotās vērtības nodokļa (PVN). Cenā jāietver visi tieši un netieši saistītie izdevumi un visi piemērojamie nodokļi, un valsts noteiktie obligātie maksājumi, izņemot PVN.

# Gadījumā, ja piedāvājumu iesniedz piegādātāju apvienība, jāiesniedz katra piegādātāju apvienības dalībnieka parakstīts dokuments (apliecinājums vai vienošanās), kurš apliecina katra piegādātāju apvienības dalībnieka pilnvarojumu vienam no dalībniekiem pretendenta vārdā iesniegt piedāvājumu un apliecina katra dalībnieka uzņemtās saistības attiecībā uz dalību līguma izpildē, un slēgt līgumu gadījumā, ja pasūtītājs izvēlēsies šo piedāvājumu;

# Pretendents iesniedz visu to apakšuzņēmēju sarakstu, kuru sniedzamo pakalpojumu vērtība ir 20 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojumu līguma daļu, kā arī iesniedz attiecīgā apakšuzņēmēja apliecinājumu par piedalīšanos iepirkuma līguma izpildē.

# Piedāvājumu vērtēšana un lēmuma pieņemšana. Iepirkuma komisija:

## pārbaudīs piedāvājumu atbilstību Instrukcijā pretendentiem norādītajām piedāvājumu noformējuma prasībām. Ja piedāvājums neatbilst kādai no noteiktajām prasībām, iepirkuma komisija lemj par pretendenta izslēgšanu no turpmākās dalības iepirkumā;

## pārbaudīs pretendentu atbilstību Instrukcijā pretendentiem noteiktajām atlases prasībām. Ja piedāvājums neatbilst kādai no noteiktajām atlases prasībām, komisija lemj par pretendenta izslēgšanu no turpmākās dalības iepirkumā;

## pārbaudīs Tehniskā un finanšu piedāvājuma atbilstību Tehniskā un finanšu piedāvājuma formas prasībām. Pretendenti, kuru piedāvājums neatbildīs Tehniskā un finanšu piedāvājuma formas prasībām, tiks izslēgti no turpmākās dalības iepirkumā. Pārbaudīs, vai finanšu piedāvājumā nav aritmētiskas kļūdas;

## piedāvājuma izvēle – no visiem prasībām atbilstošajiem piedāvājumiem par iepirkuma uzvarētāju Iepirkumu komisija atzīs Pretendentu, kurš iesniedzis saimnieciski visizdevīgāko piedāvājumu. Par saimnieciski visizdevīgāko piedāvājumu iepirkuma komisija atzīst to piedāvājumu, kas ieguvis vislielāko kopējo punktu skaitu atbilstoši Instrukcijas 14.5.punktā noteiktajiem vērtēšanas kritērijiem;

## tiek noteikti šādi saimnieciski visizdevīgākā piedāvājuma vērtēšanas kritēriji un tiem atbilstošie maksimāli iegūstamie punkti:

|  |  |  |  |
| --- | --- | --- | --- |
| **Nr.** | **Kritērijs** | **Vērtēšanas aspekti** | **Maksimālais punktu skaits** |
|
| **S1** | **Kopējā cena** | Kopējā cena  **Zemākā piedāvātā cena** **S1 = --------------------------------------- X 30** **Pretendenta piedāvātā cena** | **30** |
| **S2** | **Piedāvājuma kvalitāte** (veicamo uzdevumu izpildes apraksts un plānojums, kā arī darba uzdevuma izpratne) | Tiks vērtēta piedāvājuma kvalitāte un atbilstība tehniskās specifikācijas prasībām. Tiks vērtēts, vai iesniegtais piedāvājums parāda Pretendenta izpratni par to, kādā veidā notiks tehniskās specifikācijas izpilde.  | **70** |

Vērtēšanas kritērijā S2 punkti tiks piešķirti atbilstoši šādai vērtēšanas metodikai:

|  |  |  |  |
| --- | --- | --- | --- |
| **Nr.****p.k.** | **Vērtēšanas kritērijs** | **Vērtēšanas metodika** | **Vērtējums** |
| S2.1. | Animācijas filmas satura koncepcijas apraksts(maksimālais punktu skaits 40) | Pretendenta animācijas filmas satura, scenārija un radošās idejas apraksts ir oriģināls un pamatots. Pretendents ir iesniedzis detalizētu animācijas filmas satura, scenārija un radošās idejas aprakstu, kas skaidri izklāsta Pretendenta plānotās ieceres un uzdevumus atbilstoši tehniskajai specifikācijai, pilnībā izprotot definēto mērķi. | **40** |
| Pretendenta animācijas filmas satura, scenārija un radošās idejas apraksts ir pamatots un saprotams. Pretendents ir iesniedzis animācijas filmas satura, scenārija un radošās idejas aprakstu, kas skaidri izklāsta Pretendenta plānotās ieceres un uzdevumus atbilstoši tehniskajai specifikācijai, izprotot definēto mērķi.  | **20** |
| Pretendenta animācijas filmas satura, scenārija un radošās idejas apraksts ir pamatots. Pretendents ir iesniedzis animācijas filmas satura, scenārija un radošās idejas aprakstu, kas neskaidri izklāsta Pretendenta plānotās ieceres un uzdevumus atbilstoši tehniskajai specifikācijai, daļēji izprotot definēto mērķi.  | **10** |
| 1.Pretendenta animācijas filmas satura, scenārija un radošās idejas apraksts ir nesaprotams, pilnībā neizprotot tehniskajā specifikācijā definēto mērķi; | **0** |
| 2. Pretendents animācijas filmas saturu, scenāriju un radošo ideju nav aprakstījis. |
| S2.2. | Animācijas filmā izmantoto metožu apraksts(maksimālais punktu skaits 30) | Pretendents ir detalizēti aprakstījis animācijas filmas satura atspoguļošanas metodes, kas ir mērķauditorijai saistošas, sniedzot skaidru un nepārprotamu pamatojumu par metožu izvēli un efektivitāti, pilnībā izprotot tehniskajā specifikācijā definēto mērķi. | **30** |
| Pretendents ir aprakstījis animācijas filmas satura atspoguļošanas metodes, kas ir mērķauditorijai saistošas, sniedzot pamatojumu par metožu izvēli, daļēji izprotot tehniskajā specifikācijā definēto mērķi. | **20** |
| Pretendents ir vispārīgi aprakstījis animācijas filmas satura atspoguļošanas metodes, kas ir mērķauditorijai daļēji saistošas, nepilnīgi pamatojot metožu izvēli un daļēji izprotot tehniskajā specifikācijā definēto mērķi. | **10** |
| 1. Pretendents ir vispārīgi aprakstījis animācijas filmas satura atspoguļošanas metodes, kas ir mērķauditorijai nesaistošas, daļēji pamatojot metožu izvēli, pilnībā neizprotot tehniskajā specifikācijā definēto mērķi;
 | **0** |
| 1. Pretendents vispārīgi aprakstījis animācijas filmas satura atspoguļošanas metodes, nepamatojot to izvēli, tādējādi nav iespējams secināt, vai izvēlētās metodes ir mērķauditorijai saistošas un vai ir izprasts tehniskajā specifikācijā definētais mērķis;
 |
| 1. Pretendents animācijas filmas satura atspoguļošanas metodes nav aprakstījis.
 |

## maksimālais punktu skaits, ko iespējams iegūt Pretendentam, ir 100 punkti;

## katrs komisijas loceklis piedāvājumu vērtē individuāli, aizpildot un parakstot savu individuālo novērtēšanas tabulu, norādot piešķirto punktu pamatojumu;

## kopējo piedāvājuma punktu skaitu aprēķina, saskaitot komisijas locekļu individuālos vērtējumus par katru vērtēšanas kritēriju, izdalot ar komisijas locekļu skaitu (iegūstot vidējo aritmētisko). Iepirkumu komisijas locekļu individuālos novērtējumus komisija apkopo kopējā tabulā;

## par saimnieciski izdevīgāko piedāvājumu atzīst to piedāvājumu, kurš, apkopojot komisijas locekļu individuālos vērtējumus, ir saņēmis vislielāko punktu skaitu.

## gadījumā, ja vairāki pretendenti atbilst Instrukcijas 14.9.punktam, komisija slēdz līgumu ar Pretendentu, kurš ir piedāvājis zemāko cenu;

## attiecībā uz pretendentu, uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst instrukcijā noteiktajām prasībām, kā arī uz personālsabiedrības biedru, ja pretendents ir personālsabiedrība, kuram būtu piešķiramas līgumu slēgšanas tiesības, pārbauda Publisko iepirkumu likuma (PIL) 8.2 panta piektajā daļā norādīto izslēgšanas gadījumu esamību PIL 8.2 panta septītajā daļā noteiktajā kārtībā. Ja pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai;

## 3 (trīs) darba dienu laikā pēc iepirkuma komisijas lēmuma pieņemšanas visi pretendenti tiks informēti par iepirkuma komisijas pieņemto lēmumu.

# Lēmums par iepirkuma pārtraukšanu: iepirkuma komisija var pieņemt lēmumu par iepirkuma pārtraukšanu, ja ir objektīvs pamatojums.

# Līguma slēgšana un tā darbības termiņš:

## iepirkuma līgumu slēdz uz pretendenta piedāvājuma pamata;

## Pakalpojuma izpildes termiņš: līdz 2 mēnešiem no līguma abpusējas parakstīšanas dienas;

## samaksa un termiņš: 10 (desmit) dienu laikā no pieņemšanas – nodošanas akta abpusējas parakstīšanas un rēķina saņemšanas dienas. Pēc Izpildītāja pieprasījuma iespējams avansa maksājums 15% apmērā no Līguma summas;

## plānotā līguma summa: līdz 10 000,00 *euro* bez PVN;

## pretendents, kuram ir piešķirtas līguma slēgšanas tiesības, paraksta iepirkuma līgumu ne vēlāk kā 3 (trīs) dienu laikā pēc pasūtītāja rakstveida pieprasījuma. Ja pretendents neparaksta iepirkuma līgumu noteiktajā termiņā pretendenta vainas dēļ, pasūtītājs to uzskata par atteikumu slēgt līgumu;

## ja pretendents, kuram ir piešķirtas līguma slēgšanas tiesības, atsakās noslēgt līgumu, iepirkuma komisija līguma slēgšanas tiesības piešķir pretendentam, kura iesniegtais piedāvājums atbilst visām iepirkuma prasībām un ir ar nākošo zemāko cenu.

Pielikumi:

1.pielikums – Tehniskā un finanšu piedāvājuma forma uz 3 lapām;

2.pielikums – Pretendenta pieteikuma forma dalībai iepirkumā uz 1 lapas;

3.pielikums – Pretendenta pieredzes apraksta forma uz 1 lapas;

**4.pielikums** – CV forma uz 1 lapas;

**1. pielikums**

*iepirkuma*

**„Izglītojošas animācijas filmas izveide bērniem par zobārsta un zobu higiēnista apmeklējumu”**

(iepirkuma identifikācijas Nr. SPKC 2017/06)

Tehniskā un finanšu piedāvājuma forma

**Izglītojošās animācijas filmas mērķis:** bērniem piemērotā, saistošā un viegli saprotamā veidā, veidojot pozitīvu attieksmi, skaidrot un atspoguļot ar zobārsta un zobu higiēnista apmeklējumu saistītos jautājumus.

**Mērķauditorija:** bērni vecumā no 4 (četriem) līdz 8 (astoņiem) gadiem.

**Vispārēja informācija:** 2014. gadā Slimību profilakses un kontroles centrs (turpmāk – SPKC) sabiedrības informēšanas kampaņas “Man ir tīri zobi!” ietvaros izstrādāja animācijas filmu “Man ir tīri zobi!”[[2]](#footnote-2) pirmsskolas un sākumskolas vecuma bērniem par mutes dobuma kopšanas un zobu veselības jautājumiem. Interneta vietnē “www.youtube.com” tā noskatīta gandrīz 800 000 (astoņi simti tūkstoši) reizes. Animācijas filma gan 2014., gan 2015. un 2016.gadā tika pārraidīta televīzijā, demonstrēta kinoteātros, izvietota sociālajos tīklos, kā arī izmantota kā daļa no izglītojošo pasākumu pirmsskolas un sākumskolas bērniem “Man ir tīri zobi!” programmas izglītības iestādēs visā Latvijā. 2016.gadā animācijas filmā tika veiktas korekcijas, izvietojot aktuālāko pareizas zobu tīrīšanas algoritmu un papildinot animācijas filmu ar subtitriem latviešu valodā[[3]](#footnote-3).

|  |  |  |
| --- | --- | --- |
|  | **Prasības iepirkuma priekšmetam:** | **Pretendenta piedāvājums** (aizpilda Pretendents, ņemot vērā prasības iepirkuma priekšmetam) |
| 1. | Pretendents izglītojošo animācijas filmu (turpmāk – Filma) izstrādā datoranimācijas formātā. |  |
| 2. | Pretendents nodrošina, ka Filmas garums ir 3 (trīs) līdz 4 (četras) minūtes, kā arī papildus tiek sagatavota Filmas saīsinātā versija, kura nepārsniedz 30 (trīsdesmit) sekundes. |  |
| 3. | Pretendents Filmā atspoguļojamos jautājumus un tēmas ietver vienotā sižetā, iekļaujot sekojošu informāciju:3.1. skaidrojumu, kas ir zobārsts un kas ir zobu higiēnists (turpmāk – Speciālisti), papildot ar informāciju, kas ietilpst šo Speciālistu pienākumos, kā arī veidojot pozitīvu priekšstatu par Speciālistu veiktā darba būtību un nozīmi mutes dobuma un zobu kopšanā un zobu veselības saglabāšanā;3.2. uzskatāmu atainojumu tam, kas notiek ar zobu, kad tajā sāk veidoties kariess, bērnam piedzīvojot sāpes (piemēram, *skumja* zoba attēlojums, kuru zobārsts padara *priecīgu,* izārstējot to);3.3. skaidrojumu par Speciālistu kabinetā veicamajām darbībām, izmantotajiem instrumentiem un esošajām iekārtām, izmantojot mērķauditorijai saprotamus un viegli uztveramus salīdzinājumus, kā arī Speciālistu kabinetā notiekošo atspoguļojot interesantā, aizraujošā formātā, bērnos raisot ziņkārību par mutes dobuma apskates laikā izmantotajiem instrumentiem un aprīkojumu[[4]](#footnote-4);3.4. informāciju par to, cik bieži Speciālisti ir jāapmeklē un skaidrojumu par potenciālajām sekām, kas radīsies, ja pie Speciālistiem nedodas vai to dara nepietiekami regulāri;3.5. īsu atgādinājumu par pamatprincipiem, kas jāievēro mutes dobuma kopšanā, lai zobi būtu veseli (zobu tīrīšana vismaz divas reizes dienā, zobu diega lietošana).3.6. Pretendents savā piedāvājumā apraksta Filmas saturu, īsu scenāriju.3.7. Pretendents iesniedz Pasūtītājam saskaņošanai Filmas detalizētu scenāriju un vizuālo noformējumu (tēli, vide, aizkadra balsis, u.c.) ne vēlāk kā 10 (desmit) darba dienas pēc līguma spēkā stāšanās brīža. |  |
| 4. | Pretendents Filmas saturā neietver frāzes, kuras mutes dobuma veselības speciālisti neiesaka izmantot, komunicējot ar bērnu pirms Speciālistu apmeklējuma, piemēram, “Tev nekas nesāpēs”, “Tev tur neko nedarīs”, “Tev tikai paskatīsies”, “Tev špricēs un urbs”, u.c.[[5]](#footnote-5) |  |
| 5. | Pretendents Filmas vizuālo noformējumu un stilistiku veido līdzīgu animācijas filmai “Man ir tīri zobi!”, veidojot to kā turpinājumu, kā arī saglabājot minētajā animācijas filmā ietvertos tēlus un personāžus, papildinot Filmu ar citiem, saturam atbilstošiem tēliem un personāžiem. |  |
| 6. | Pretendents nodrošina, ka Filma un tajā ietvertā informācija ir mērķauditorijas uztverei piemērota, saistoša, viegli saprotama, Filmā iekļaujot sadzīviskas situācijas, pazīstamu vidi, dažādus tēlus, u.c. |  |
| 7. | Pretendents Filmas izstrādē izmanto aizkadra balsi un/vai titrus un/vai muzikālo noformējumu, un/vai citus audiovizuālos risinājumus, kurus Pretendents uzskata par atbilstošiem kvalitatīvai Pakalpojuma izpildei. |  |
| 8. | Pretendents nodrošina Filmas tekstu ierunāšanu un ieskaņošanu latviešu valodā, sagatavojot Filmas versiju latviešu valodā bez subtitriem, Filmas versiju latviešu valodā ar subtitriem latviešu valodā un Filmas versiju latviešu valodā ar subtitriem krievu valodā. |  |
| 9. | Pretendents nodrošina visu nepieciešamo autortiesību saskaņošanu. |  |
| 10. | Pretendents nodrošina, ka Filmā netiek iekļauta konkrētu pakalpojumu sniedzēju vai produktu reklāma. |  |
| 11. | Pretendents Filmas dizainā iekļauj atsauci uz Pasūtītāju un Pasūtītāja logo. |  |
| 12. | Pretendents saskaņo ar Pasūtītāju Filmas scenāriju un saturu, dizainu, Filmā dzirdamos balss ierakstus, subtitros redzamo tekstu, izpildījumu un vizuālo noformējumu. |  |
| 13. | Pretendents īsteno Filmas testēšanu uz mērķauditorijas pilotgrupu un, pamatojoties uz iegūtajām atsauksmēm, Filmā veic nepieciešamās korekcijas. |  |
| 14. | Pretendents izstrādā Filmu atbilstoši noteiktajiem tehniskajiem parametriem:14.1. formāts: MP4;14.2. attēla kvalitāte: Full HD 1920x1080;14.3. audio kvalitāte: vismaz 128 kbit/s STEREO;14.4. valoda: latviešu. |  |
| 15. | Pretendents nodrošina Filmas formāta pielāgošanu izvietošanai interneta vietnē [www.youtube.com](http://www.youtube.com) visām Tehniskās specifikācijas 8.punktā minētajām Filmas versijām, kā arī 2.punktā minētajai saīsinātajai versijai. |  |
| 16. | Pretendents ieraksta un Pasūtītājam nodod Tehniskās specifikācijas 8.punktā minētās Filmas versijas, kā arī 2.punktā minēto saīsināto versiju ārējos datu nesējos (t.i., DVD un USB formātos). |  |
| 17. | Pretendents pēc Pasūtītāja pieprasījuma iesniedz krāsainus un melnbaltus attēlus – Filmas kadrus. Šos attēlus Pasūtītājs ir paredzējis iekļaut krāsojamās grāmatas bērniem maketā. Kopējais sagatavoto attēlu skaits – vismaz 20 (divdesmit) attēli, kuri Pasūtītājam tiek iesniegti atbilstošā kvalitātē un formātos (JPG, PNG, PDF, EPS/ INDD). |  |

|  |  |
| --- | --- |
| **Pakalpojuma izmaksu pozīcija** | **\* Pretendenta piedāvātā cena** ***euro* bez PVN** |
| Izglītojošas animācijas filmas izveide bērniem par zobārsta un zobu higiēnista apmeklējumu |  |

\* Cenā iekļauti visi piemērojamie nodokļi un valsts noteiktie obligātie maksājumi, kā arī visi tieši un netieši ar pakalpojuma sniegšanu saistītie izdevumi, izņemot pievienotās vērtības nodokli.

Datums

|  |  |
| --- | --- |
| 1 Pretendenta paraksts: |  |
| Vārds, uzvārds: |  |
| Amats: |  |

1Formu paraksta Pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara)

**2.pielikums**

*iepirkumam*

**„ Izglītojošas animācijas filmas izveide bērniem par zobārsta un zobu higiēnista apmeklējumu”**

 (iepirkuma identifikācijas Nr. SPKC 2017/06)

Pretendenta pieteikums

|  |
| --- |
| Informācija par pretendentu |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| Finanšu rekvizīti |
| Bankas nosaukums: |  |
| Bankas kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

*APLIECINĀJUMS:*

Mēs apliecinām, ka nekādā veidā neesam ieinteresēti nevienā citā pretendenta piedāvājumā, kas iesniegts šajā iepirkumā, kā arī, ka nav tādu apstākļu, kuri liegtu mums piedalīties iepirkumā un pildīt iepirkuma Instrukcijās pretendentiem, tehniskajā specifikācijā norādītās prasības. Mēs apliecinām piedāvājumā sniegto ziņu patiesumu un precizitāti.

Piesaistītie apakšuzņēmēji:

|  |  |  |
| --- | --- | --- |
| Apakšuzņēmējs | Apakšuzņēmējam izpildei nododamā līguma daļa | Sniedzamo pakalpojumu vērtība no kopējās iepirkuma līguma vērtības  |
|  |  |  |
|  |  |  |

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

**3.pielikums**

*iepirkuma*

**„ Izglītojošas animācijas filmas izveide bērniem par zobārsta un zobu higiēnista apmeklējumu”**

(iepirkuma identifikācijas Nr. SPKC 2017/06)

PRETENDENTA PIEREDZE *(FORMA)*

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pasūtītāja nosaukums, kontaktpersona, tālruņa numurs** | **Pakalpojuma nosaukums** | **Pakalpojuma raksturojums** | **Līguma summa,** **EURO bez PVN\*** | **Līguma izpildes periods****(no – līdz)****(mm/gggg)** |
|  |  |  |  |  |  |
|  |  |  |  |  |  |

*\*Lai nepārkāptu komercnoslēpumus par privātiem uzņēmumiem, norādīt to nosaukumus, vai plašāku informāciju iespēju robežās.*

Datums

|  |  |
| --- | --- |
| 3 Pretendenta paraksts: |  |
| Vārds, uzvārds: |  |
| Amats: |  |

\_\_\_\_\_\_\_\_\_\_\_\_\_\_\_\_\_\_\_

3 Formu paraksta Pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara)

4.pielikums

*iepirkuma*

**„ Izglītojošas animācijas filmas izveide bērniem**

**par zobārsta un zobu higiēnista apmeklējumu”**

(iepirkuma identifikācijas Nr. SPKC 2017/06)

**CV forma3**

|  |  |
| --- | --- |
| Vārds, uzvārds |  |
| Amata nosaukums |  |

**\*Izglītība:**

|  |  |
| --- | --- |
| Gads (no/līdz): |  |
| Izglītības iestāde: |  |
| Specialitāte: |  |
| Izglītību apliecinošs dokuments: |  |

**\*Darba pieredze:**

|  |  |
| --- | --- |
| Gads (no/līdz): |  |
| Darbavieta: |  |
| Amats: |  |
| Pienākumi: |  |

\* Pakalpojuma sniegšanā iesaistīt paredzētais speciālists norāda savu izglītību un darba pieredzi, kas pierāda speciālista atbilstību Instrukcijas prasībām.

Es, apakšā parakstījies, apliecinu, ka augstākminētais pareizi atspoguļo manu izglītību, kvalifikāciju un darba pieredzi.

Ar šo es apņemos:

|  |  |
| --- | --- |
| No | Līdz |
| *<perioda sākums>* | *<perioda beigas>* |

saskaņā ar Pretendenta ‑ *<pretendenta nosaukums>* (turpmāk - Pretendents) piedāvājumu piedalīties *<pakalpojuma nosaukums>*, gadījumā, ja tiek pieņemts lēmums slēgt iepirkuma līgumu ar Pretendentu.

|  |
| --- |
| *<Vārds, uzvārds>* |
| *<Paraksts>* |
| *<Datums>* |

\_\_\_\_\_\_\_\_\_\_\_\_\_\_\_\_\_\_

3 Formu paraksta Pakalpojuma sniegšanā iesaistītais speciālists.

1. Pretendents var piesaistīt papildus speciālistus kvalitatīvai Pakalpojuma izpildei. [↑](#footnote-ref-1)
2. <https://www.youtube.com/watch?v=M2e9BOd5Auw> [↑](#footnote-ref-2)
3. <https://www.youtube.com/watch?v=8lC4QHn5Xa4> [↑](#footnote-ref-3)
4. Tematiskais raksts “Bērns un zobārsta apmeklējums – mīti un patiesība”: <http://www.tirizobi.lv/miti-un-patiesiba> [↑](#footnote-ref-4)
5. Tematiskais raksts “Deviņas frāzes, ko nevajadzētu teikt bērnam pirms zobārsta apmeklējuma: ”<http://www.tirizobi.lv/frazes-ko-nevajadzetu-teikt-pirms-zobarsta> [↑](#footnote-ref-5)